paragraph_text: Karlo I. Grimaldi († Monako, 15. kolovoza 1357.), prvi suvereni gospodar Monaka, zbog čega se često upravo on smatra utemeljiteljem monegaške dinastije Grimaldi. Bio je najstariji od sin gospodara Cagnesa. Rainiera I. i Selvatice Del Carretto. Dana 10. travnja 1301. godine, đenoveška flota osvojila je Monako, a Karlo, njegov otac i braća morali su pobjeći u izbjeglištvo. Tijekom života, Karlo je stvorio saveznike na francuskom kraljevskom dvoru i kod gospodara Provanse iz anžuvinskog roda iz Napulja, što mu je omogućilo da, nakon trideset godina života u izbjeglištvu, ponovno osvoji Monako od Genove. Dana 12. rujna 1331. godine zauzeo je monegašku tvrđavu i vladao Monakom do svoje smrti 1357. godine.